Men in Black (Film)

**Men in Black** (op Platt soveel as „Mannslüüd in Swart“) is de Titel vun en US-amerikaansche Science-Fiction-Film un Kummedie ut dat Johr 1997 mit Barry Sonnenfeld as Speelbass. Dat Filmthema baseert op en Minireeg vun Malibu Comics, de de Veswörenstheorie üm de Men in Black op de Schipp nimmt.

Mit en Budget vun 90 Millionen US-Dollar hett de Film alleen in de USA al ruchweg 250 MIllionen US-Dollar inspeelt. Op de helen Welt weren dat sogors 590 Millionen US-Dollar, wat em na de IMDb op Rang 40 vun de spoodrieksten Kinofilmen vun all Tieten maken deit (Stand Anfang Januar 2008).

In’t Johr 2002 geev dat mit Men in Black II en wieteren Film, de an den eersten anslutt. Mit *[[Men in Black 3]]* is 2012 noch en drüdden Deel rutbröcht worrn.

## Inholt
*James Edwards* is Polizist in New York City. As he een Dag en Verbreker nalöpt un an’n enn stellen kann, maakt he to sien Överraschen de Opdecken, dat he keen Minsch verfolgt hett, man en Butenirdischen. Natüürlich glövt em dat nümms, man korte Tiet later nimmt de mysteriöse *Agent K* Kuntakt to em op, de em för siene Geheemorganisatschoon „Men in Black“ anwarven will. Edwards geiht dorop in un kriggt de Steed.

Und so kriggt he Inblick in Saken, de de normale Börger nich weten dröff: Butenirdische leevt al siet Johrteihnten op de Eer, de Agent K as en Oort „Casablanca ahn Nazis“ beschrifft. Butenirdische ut all Delen vun de Galaxie künnt op de Eer Asyl beandragen un hier Toflucht finnen. De „Men in Black“ is de Behöörd, de de Inwannerers verwalten und kontrolleeren deit. Se stellt de Ophollensverlööfnissen ut un sorgt dorför, dat sik de Butenirdischen nich to dull blangen de Spoor bewegt un illegale Inwannerers wedder afschaven warrt. Nadem Edwards all Markmolen los is, de an sien fröheret Leven denken helpt, is he nu Liddmaat bi de „Men in Black“, kriggt nu de Beteken *Agent J* un arbeit an de Siet vun Agent K.

Bald al mööt sik de beiden üm en Resenkackerlaak kümmern, de nich rechtens na de Eer kamen is un op de Söök is na en Mini-Galaxie, de se nich in de Hannen kriegen dröff. Mit Help vun ünnerscheedliche Sünnerutrüsten un futuristische Wapen versöökt J un K den Fiend doran to hinnern, de Mini-Galaxie to kriegen un hebbt dormit opletzt ok Spood.

Bi jemehr Arbeit hebbt se ok mit de Pathologin *Dr. Weaver* to kriegen, in de sik J verkieken deit, un de sik bi de Jagd as helpriek wiesen deit.

## Kritik
Lexikon vun’n Internatschonalen Film: *Eine ironisch-circensische Persiflage auf das Science-Fiction-Genre, die durch ihre optische Brillanz ebenso verblüfft wie durch ihre stupende Zitierwut. Bei aller ausgelassenen Fabulierlust findet der Film zwangsläufig zu keiner inhaltlichen Vertiefung, bietet aber stets kurzweilige Unterhaltung.*

## Utteken
De grode Spood, den de Film harr, wiest sik ok in de Grode Tall vun Filmpriesen för de he nomineert weer un de he deelwies ok wunnen hett. All in all achtteihn Utteken hett de Film kregen, dorünner ok een Oscar, un he för nomineert för wietere 28 Filmpriesen. Wunnen hett de Film (Utwahl):
* 1998: den *[[Oscar]]* in de Kategorie *[[Oscar/Best Make-up|Best Make-up]]* för *[[Rick Baker]]* un *[[David LeRoy Anderson]]*.
* 1998: den *[[Satellite Awards|Golden Satellite Award]]* in de Kategorie *Beste Speelfilm – Animatschoon oder mischt Media*.
* 1998: den *[[MTV Movie Award]]* in de Kategorie *Beste Kamp* för *Will Smith*.
* 1998: den *[[MTV Movie Award]]* in de Kategorie *Best Filmleed* för *Will Smith*.
* 1998: den *[[BMI Film Music Award]]* för *Danny Elfman*.
* 1998: den *[[Empire Award]]* in de Kategorie *[[Empire Award/Best Film|Beste Film]]*.
* 1998: den *[[Blockbuster Entertainment Award]]* in de Kategorie *an’n leevsten höört Filmmusik*.
* 1998: den *[[Blockbuster Entertainment Award]]* in de Kategorie *leevste Schauspeler – Science Fiction* för *Will Smith*.
* 1998: den *[[Saturn Award]]* in de Kategorie *[[Saturn-Pries för de best Musik|Beste Musik]]* för *Danny Elfman*. 
* 1998: den *[[Saturn Award]]* in de Kategorie *[[Saturn-Pries för den besten Science-Fiction-Film|Best Science-Fiction-Film]]*. 
* 1998: den *[[Saturn Award]]* in de Kategorie *[[Saturn-Pries för de beste Blangenrull|Best Nevendorsteller]]* för *Vincent D’Onofrio *. 
* 1997: den *[[Bogey Award]]* in Platin.
* 1997: de *[[Golden Lienwand]]* mit Steern.

## Borns


## Weblenken